
                                                 Nr.23/417/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea art.84 din Legea nr.296/2004 privind Codul consumului şi a Legii nr.193/2000 privind clauzele abuzive din contractele încheiate între comercianţi şi consumatori, transmis cu adresa nr.P.L.x. 629 din 15 decembrie 2009.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

                                                 Nr.23/417/2009
R A P O R T

asupra proiectului de Lege pentru modificarea art.84 din Legea nr.296/2004 privind Codul consumului şi a Legii nr.193/2000 privind clauzele abuzive din contractele încheiate între comercianţi şi consumatori


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea art.84 din Legea nr.296/2004 privind Codul consumului şi a Legii nr.193/2000 privind clauzele abuzive din contractele încheiate între comercianţi şi consumatori, provenit dintr-o propunere legislativă a domnilor senatori PD-L: Iulian Urban, Iulian Bădesccu, David Gheorghe, Gheorghe Bârlea, Vasile Nistor, Gabriela Mutu, Toader Mocanu, Sorin Fodoreanu, Ion Ruşeţ şi Onofrei Orest, transmis cu adresa nr.P.L.x. 629 din 15 decembrie 2009, înregistrat la comisie sub nr.23/417 din 15 decembrie 2009.



Consiliul Legislativ, cu avizul nr.815/14.07.2009, avizează favorabil  propunerea legislativă cu observaţii şi propuneri preluate în forma adoptată de Senat.



Guvernul României, prin actele nr.1894/27.07.2009, respectiv nr.745/22.03.2010, susţine adoptarea propunerii legislative cu observaţii şi propuneri.



Senatul, în  şedinţa din 25 noiembrie 2009, a adoptat propunerea legislativă cu amendamente admise.



Comisia juridică, de disciplină şi imunităţi, cu avizul nr.P.L.x. 629/2009 din 02 februarie 2010, a avizat favorabil proiectul de lege.



Proiectul de lege are ca obiect modificarea articolului 84 din Legea nr.296/2004 privind Codul consumului, republicată, şi a alineatului (1) litera j) din anexa la Legea nr.193/2000 privind clauzele abuzive din contractul încheiat între comercianţi şi consumatori, republicată, vizând crearea unui cadrul legal care să reglementeze strict interdicţia comercianţilor de a stipula în contractele încheiate cu consumatorii unele clauze care să anuleze sau să limiteze dreptul la denunţare unilaterală.



Membrii Comisiei pentru industrii şi servicii au examinat proiectul de lege în şedinţa din 2 iunie 2010 şi au hotărât, cu majoritate de voturi, să propună Plenului Camerei Deputaţilor adoptarea proiectului de Lege pentru modificarea art.84 din Legea nr.296/2004 privind Codul consumului şi a Legii nr.193/2000 privind clauzele abuzive din contractele încheiate între comercianţi şi consumatori, în forma adoptată de Senat.


La lucrările comisiei au participat invitaţi din partea Autorităţii Naţionale pentru Protecţia Consumatorilor: domnul Samuel Calotă – vicepreşedinte şi doamna Irina Vasile – şef serviciu şi Asociaţiei Operatorilor Mobili din România: domnul Liviu Popescu – director executiv, SC COSMOTE RMT SA: doamnele Cristina Alina Grigorescu – consilier juridic şi Ştefania Ingineru – şef birou, TELEMOBIL SA: domnul Liviu Laurenţiu Anghel – director.



La lucrările comisiei au fost prezenţi 26 de deputaţi din totalul de 27 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

